મ્યુનિ. કોર્પોરેશન દ્વારા શહેરભરમાં વિવિધ રસ્તા-સ્થળોની દિશા સૂચવતા સાઇન બોર્ડ મુકાયાં છે વાદળી રંગનાં આ સાઇન બોર્ડ ખરેખર લોકોને ઉપયોગી થઇ રહ્યા છે. પરંતુ કોર્પોરેશનના સાઇન બોર્ડમાં કોર્પોરેશનની ઝોનલ કચેરીનો ‘નામોલ્લેખ’ ન હોય તો કેવું લાગશે? ઉસ્માનપુરા બકુલ ત્રિપાઠી બગીચાની પાસે મૂકેલા સાઇન બોર્ડમાં ઉસ્માનપુરા ગામ, ઇન્કમટેક્સ ચાર રસ્તા, આરટીઓ અને વાડજ જંકશનનું તો દિશા સૂચન કરાયું છે પરંતુ સાઇન બોર્ડથી તદ્દન નજીક આવેલી તંત્રની પશ્ચિમ ઝોનની ઉસ્માનપુરા ઝોનલ કચેરી ડો.રમણલાલ પટેલ ભવનનો યાદ કરાઇ નથી! સામાન્ય નાગરિકો માટે કોર્પોરેશનનાં પાણી, ગટર, સ્ટ્રીટલાઇટ, રસ્તા વગેરે કામોને લઇને આ અતિ મહત્વપૂર્ણ કચેરી છે. જો કે સાઇન બોર્ડમાં ફલાણી સોસાયટી ઢીંકણી સોસાયટીના નામ ચિતરવા માટે મ્યુનિ. ‘રોકડી’ કરતું હોવાનો ચર્ચા વચ્ચે આવી ‘ભૂલ તંત્રની બહુ મોટી ભૂલ ન કહેવાય તેવું પણ લોકમુખે … ચર્ચાઇ રહ્યું છે.